Glentene tilhører mange ulike grupperinger innenfor haukefamilien, og de trenger ikke nødvendigvis å være spesielt nært beslektet med hverandre. Elanineglenter (Elaninae) sorterer for eksempel i sin egen underfamilie. Noen inngår blant vepsevåker og nære allierte (Perninae), og flaggermusglente inngår som eneste glente i gruppen med store harpyørner (Harpiinae). De fleste glentene inngår imidlertid i underfamilien glenter, havørner og våker (Buteoninae).